laion/Wikipedia-Exotic huggingface dataset:
ישיבת בני עקיבא גבעת שמואל

ישיבת בני עקיבא גבעת שמואל היא חטיבת ביניים וישיבה תיכונית בדרום גבעת שמואל. בישיבה לומדים כ-1,000 תלמידים והיא כללה בעבר פנימייה. הישיבה נוסדה כחטיבת ביניים בשנת 1973 ונקראה המכינה המרכזית לישיבות בני עקיבא שלוחת כפר הרוא"ה בגוש דן חטיבת ביניים ארצית גבעת שמואל (כיתות ז'-ט'), ובשנת 1999 הורחבה מסגרת הלימודים של המוסד לתוכנית שש-שנתית והחלה לתפקד כישיבה תיכונית. טרם השינוי נחשבה ישיבת בני עקיבא כפר הרואה למשלימתה של חטיבת הביניים. מייסדיה של המכינה הם משה ברנשטיין והרב יעקב לוינגר. ראש הישיבה הוא הרב שרגא פרוכטר ומנהל החטיבה העליונה הוא הרב אריק פוגלמן. מנהל חטיבת הביניים הוא הרב ספי וייל. הישיבה כוללת שלושה בנייני כיתות, בניין בתי מדרש (הכולל שלושה בתי מדרש שהגדול בהם שופץ בה'תשע"ה), בניין לימודי מדע (ששופץ והורחב בה'תשע"ב) ומשמש גם כבנין כיתות נוסף, חדר אוכל, פנימייה, אודיטוריום וספרייה. ברחבי הישיבה ישנם מגרשי ספורט (בהם מגרש כדורגל סינתטי ומגרש כדורגל אספלט, שני מגרשי כדורסל ומגרש כדורעף), מתקני כושר וטניס שולחן. הפנימייה שנסגרה יועדה במקור לתלמידי התיכון, והיו בה כ-20 תלמידים בכל שכבה. הפנימייה כללה מדריכי מחזורים, חונכים לימודיים, אם בית ואבי בית. בשנת 2014 הוחלט על ידי הצוות הניהולי של הישיבה, על סגירת הפנימייה ופעילותה נפסקה לגמרי בשנת 2016. בשנת הלימודים ה'תשע"ב הוסיפה הישיבה כיתה ניסיונית המיועדת לבעלי לקויות למידה בשכבת כיתות ז'. לאחר שנתיים הוחלט להעביר את תלמידי הכיתה לכיתות הרגילות. בשנת ה'תשע"ה חזרו כיתות המיועדות ללקויי למידה בכיתות ז', והם שולבו בכיתה ט' בכיתות הרגילות. בשנת התשפ"ב (2021) נוספה כיתה לילדים בעלי אוטיזם בשכבת כיתות ז'. ב-5 בפברואר 2018 נרצח מחנך כיתה ח' בישיבה, הרב איתמר בן גל, בפיגוע באריאל. מסדרון בית-הכנסת של הישיבה שימש לצילום סרט על ישיבת פוניביז' ששמו "הבלתי רשמיים". לישיבה נבחרת כדורסל שהגיעה להישגים רבים במסגרת ליגת הישיבות התיכוניות. בשנת התשע"ז זכתה נבחרת הישיבה בכדורסל באליפות ליגת הישיבות התיכוניות לאחר ניצחון 61-45 במשחק הגמר על ישיבת אמי"ת רחובות. בשנת התשע"ח הגיעה הנבחרת עד לחצי הגמר שם הודחה. שנה לאחר מכן, בשנת התשע"ט העפילה שוב הנבחרת לגמר ליגת הישיבות שם הפסידה לתיכון הימלפרב. הנבחרת העפילה גם בשנה העוקבת, התש"ף לגמר הליגה אך הגמר בוטל עקב מגפת הקורונה. גבעת שמואל זכתה פעם נוספת בתואר אלופת ליגת הישיבות בעונת התשפ"ב לאחר ניצחון 60-55 על תיכון הימלפרב. אולם בית המדרש המחודש, 2019 אולם בית המדרש המקורי בניין כיתות אתר האינטרנט הרשמי של ישיבת בני עקיבא גבעת שמואל (עדיף לפתוח בחלון נפרד) דף הישיבה, באתר של משרד החינוך טענות: בישיבת בני עקיבא בגבעת שמואל מעדיפים עסקאות נדל"ן על חשבון התלמידים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 06:36) אחרי שנתיים: התאגיד ישלם למרכז ישיבות בני עקיבא 36,000 ש"ח, באתר "סרוגים", 20 בנובמבר 2022 ישיבת בני עקיבא (גבעת שמואל), דף שער בספרייה הלאומית עמי שרון, הרב איתמר בן גל מישיבת גבעת שמואל נרצח בפיגוע הקטלני באריאל, באתר מקומנט גבעת שמואל, 5 בפברואר 2018 יהודה לוינגר, ‏יש לה את זה: ישיבת בני עקיבא גבעת שמואל היא אלופת הליגה לשנת התשע"ז, באתר "סרוגים", 27 במרץ 2017 יהודה לוינגר, ‏הגמר הגדול: הימלפרב מול שדה יעקב על האליפות, באתר "סרוגים", 4 במרץ 2018 יהודה לוינגר, ‏ליגת חמ״ד סל: הימלפרב עם הכתר אחרי מהפך, באתר "סרוגים", 28 במרץ 2019 מערכת one, ‏גבעת שמואל זכתה באליפות הישיבות התיכוניות, באתר ONE‏, 31 במרץ 2022 ערך זה הוא קצרמר בנושא ישיבות ובנושא ישראל. אתם מוזמנים לתרום לוויקיפדיה ולהרחיב אותו.
בהלה בפארק הסמים

בהלה בפארק הסמים (באנגלית: The Panic in Needle Park) הוא סרט קולנוע אמריקאי משנת 1971, לראשון בו גילם אל פצ'ינו את הדמות הראשית. שחקן נוסף לו הייתה זו אחת מהופעותיו הראשונות בסרט הוא ראול ג'וליה, אשר גילם דמות משנית. בסרט פאצ'ינו מגלם את דמותו של מכור להרואין בניו יורק, אשר גורר את אהובתו להתמכרות לסמים. הסרט מתאר את הידרדרותם של השניים בנבכי תרבות הסמים בעיר לצד הידרדרות הקשר הרומנטי ביניהם. "בהלה בפארק הסמים", במסד הנתונים הקולנועיים IMDb (באנגלית) "בהלה בפארק הסמים", באתר נטפליקס "בהלה בפארק הסמים", באתר AllMovie (באנגלית) "בהלה בפארק הסמים", באתר Rotten Tomatoes (באנגלית) "בהלה בפארק הסמים", באתר Box Office Mojo (באנגלית) "בהלה בפארק הסמים", באתר Metacritic (באנגלית) "בהלה בפארק הסמים", במסד הנתונים הקולנועיים KinoPoisk (ברוסית) ראו באתר "סרטים" ובאתר האוזן השלישית ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
תת-יבשת

תת-יבשת היא מסה יבשתית גדולה, בעלת מאפיינים ברורים, המבדילים אותה מהשטחים האחרים ביבשת, ויוצרים חלוקה ברורה של היבשת המכילה אותה. המילה המיודעת באנגלית (the subcontinent) מתייחסת לתת-היבשת ההודית. תת-היבשת ההודית מכילה את הודו, פקיסטן, בנגלדש, נפאל, בהוטן, וסרי-לנקה. ההגדרה היא ברורה למדי, ולמרות שתת-היבשת ההודית מכילה מגוון של סביבות אקולוגיות (מדבריות, יערות גשם ורכסי הרים), מגוון רב של דתות (הינדואיזם, בודהיזם, אסלאם, סיקים ועוד), וטיפוסים אתניים היא יוצרת אזור נבדל משאר אסיה מבחינה גאו-תרבותית. המזרח התיכון הוא תת-יבשת תרבותית שרובה באסיה ומיעוטה באפריקה (מצרים) וב-אירופה (טורקיה), והיא נחשבת לאזור נבדל מבחינה גאו-תרבותית מאסיה, מאירופה ומאפריקה. תת יבשת נוספת נמצאת בצפון אפריקה. מדינות המגרב (לוב, תוניסיה, אלג'יריה, מרוקו ומאוריטניה), הולכות ונתפסות בשנים האחרונות כמהוות תת-יבשת של אפריקה. הגדרה נוספת היא של מסה יבשתית גדולה, שהיא קטנה מיבשת ממש, כמו גרינלנד. מדיה וקבצים בנושא תת-יבשת בוויקישיתוף ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מת'יו ארנולד

מתיו ארנולד (באנגלית: Matthew Arnold;‏ 24 בדצמבר 1822 – 15 באפריל 1888) היה משורר ומבקר תרבות אנגלי, שעבד כמפקח על בתי ספר. הוא היה בנו של תומאס ארנולד, מנהל של בית ספר רוגבי. ארנולד נחשב ל"אבי הביקורת המודרנית" לא מעט בזכותו של ת"ס אליוט. האחרון ראה בו מבקר דגול ואימץ את האסתטיקה האובייקטיביסטית של ארנולד הן בכתיבתו הספרותית והן בביקורת. אליוט אף פיתח בהשראתו את המושג תואם אובייקטיבי (Objective Correlative) במאמרו "המלט ובעיותיו", שבו ביקר את הרומנטיקה הוויקטוריאנית וקרא לאובייקטיביזציה של הרגש במקום דיבור מופשט עליו. מתיו ארנולד למד ברוגבי ואז המשיך לבייליול קולג', אוקספורד. הוא כתב את שירתו הידועה ביותר לפני גיל ארבעים, ואז פנה לביקורת תרבות וספרות. שירו מ־1867, "חוף דובר", הרצוף נוסטלגיה לאמונה הדתית שעוברת מן העולם המתחלן, הוא אחת היצירות הראשונות שמתארות את התחושה המודרנית הזו. בהקדמה מפורסמת למבחר משיריו של ויליאם וורדסוורת', ארנולד זיהה את עצמו, באופן מעט אירוני, כ"וורדסוורת'י". ההשפעה של וורדסוורת', ברעיונות ובמעשים, בולטת ביצירתו הטובה ביותר של ארנולד. ארנולד המשיך מביקורת ספרות לביקורת כללית יותר של רוח התקופה. בין 1867 ל־1869 כתב את "תרבות ואנרכיה" בו הטמיע את המונח הגרמני "פיליסטר" לתיאור חלק מהאוכלוסייה הוויקטוריאנית כ"פיליסטינים" - על שם הפלשתים, מילה שפירושה אנשים צרי מוחין, חסרי השכלה רחבה וראיית תרבות כוללת. ביקורת ספרות כתבי מת'יו ארנולד בפרויקט גוטנברג (באנגלית) שירתו של מתיו ארנולד זיוה שמיר, מתיו ארנולד: שלושה ימים וחלד מת'יו ארנולד, באתר "Find a Grave" (באנגלית) מת'יו ארנולד, באתר אנציקלופדיה בריטניקה (באנגלית) מת'יו ארנולד, באתר MusicBrainz (באנגלית) מת'יו ארנולד, באתר Discogs (באנגלית) זיוה שמיר, "מתיו ארנולד: שלושה ימים וחלד" באתר e-mago ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.
צ'אבס

צ'אבס (נכתב גם כ"צ'אווס" ו-"שאבס") הוא שם משפחה הנגזר ככל הנראה משם העיר צ'אווס שבפורטוגל. האם התכוונתם ל... צ'אווס (פורטוגל) – עיר בפורטוגל צ'אווס (כדורגל) – קבוצת כדורגל פורטוגזית מהעיר צ'אווס צ'אווס (ברזיל) – עיר במדינת פארה שבברזיל צ'אווס (מחוז) – מחוז בניו מקסיקו שבארצות הברית נמל התעופה הבינלאומי חורחה צ'אבס – נמל התעופה הראשי והגדול ביותר של פרו, הממוקם בעיר קייאו אישים הוגו צ'אווס – נשיא ונצואלה כריסטיאן צ'אווס – שחקן וזמר מקסיקני סזאר צ'אבס – פעיל אמריקאי-מקסיקני למען איגוד פועלים ולמען זכויות האזרח קרלוס צ'אבס – מוזיקאי, מורה ועיתונאי מקסיקני שם המשפחה "צ'אבס" (רשום כ"שאבס"), באתר מוזיאון העם היהודי – בבית התפוצות
חוט

חוט הוא מוצר גמיש, דק וארוך, לרוב טווי. חוטים יכולים להיות עשויים מחומרים מהחי (שיער) מהצומח, (אניצים של פירות, סיבים של קליפה) או מחומרים אחרים. המונח "חוט" משמש גם באופן שאול לתיאור שמות עצם אחרים שצורתם כצורת חוט, בהם חוט השדרה (בתוך עמוד השדרה). בנוסף, משמש המונח לתיאור מצבים מסוימים – כמו המונח "קצה חוט", לתיאור ניסיון למצוא מוצא בין שלל מידע לא רלוונטי. באופן מסורתי חוט הוא שילוב ארוך של סיבים, אשר משמש בייצור בדים, תפירה, סריגה (וקרושה), אריגה, רקמה, מקרמה והכנת חבלים. בהתאמה, קיים מגוון של סוגי חוטים המתאימים לשימושים שונים. חוטים לשימוש במכונות תפירה מודרניות מצופים לעיתים בשעווה או בחומר אחר אשר יפחית את החיכוך הכרוך בתפירה. חוטי רקמה הם חוטים המיועדים באופן מיוחד למטרה זו, בין אם במכונה ובין אם ברקמה ביד. גם אם החוטים נוצרו לייעוד מסוים אין שום מניעה להשתמש בהם לייעוד אחר. אפשר לתפור גם עם חוטי תפירה ורקמה, אפשר לסרוג עם חוטי רקמה וכדומה. חוטים טבעיים שמקורם מהחי או הצומח מיוצרים בטוויה. התהליך כרוך בכריכה ועיבוד של סיבים יחד, על מנת שיצרו חוט אחיד. העדויות המוקדמות ביותר לייצור חוטים נמצאו מן התקופה הפלאוליתית העליונה וטוויית אריגים היה אחד מתהליכי הייצור הראשונים שעברו מיכון ותיעוש. חוטים טוויים עשויים לכלול רק סוג אחד של סיבים, או שילוב של מספר סוגי סיבים (אם כי ביהדות קיים איסור על שעטנז בין סיבי צמר לסיבי פשתן בטווייה). סיבים מלאכותיים (סינתטיים) נחשבים לחזקים יותר ולעיתים יכולים גם להגן על הבד מפני בערה. לפיכך, נפוץ השילוב בין סיבים מלאכותיים וטבעיים. השילובים הנפוצים ביותר הם כותנה ופוליאסטר; וצמר עם אקריל. לעיתים קרובות, בעיקר במקרה של סיבים טבעיים יקרים, קיים שילוב בין סוגי סיבים יקרים (אנגורה, קשמיר ודומיהם) לבין סוגים זולים יותר של סיבים טבעיים. חוטים מהחי נקראים לרוב צמר. הנפוץ ביותר, הוא צמר כבשים, יש מינים שונים של כבשים שלהן יש צמרים בעלי תכונות שונות. עִזים עזי אנגורה עזים קשמיריות כבשים גמלים למוֹת אלפקות ארנביים ארנבות ארנבי אנגורה בונים פרות צ'ינצ'ילות טוואי משי יאקים יאקי בר יאקי בית כותנה – מהפקעות פשתן – מסיבי הגבעולים קנבוס סרפד בננה פאפירוס רפייה אננס אורז יוטה קוקוס חוטים שנוצרו באופן תעשייתי מחומרים שונים. בלועזית הם נקראים סינתטיים הם מתחלקים לחוטים שעשויים מפולימר טבעי, חוטים מפולימר סינתטי וממינרלים. חוטים עשויים מפולימר טבעי: חלבון – קזאין [Casein], כיום כבר לא מיצרים חוטים מחלבון. תאית – אצטט, טריאאצטט, ויסקוזה. חוטים עשויים מפולימר סינתטי: אקריליק פוליאמיד – ניילון פוליאקריל פוליאוריתן חוטים עשויים ממינרלים אלומיניום אזבסט קרמיקה נחושת זכוכית זהב כסף פלדת אלחלד חוט אריאדנה – (לכל בעיה, קשה ככל שתהיה, ישנו פתרון פשוט) חוט של חסד משוך עליה – (נהוג לומר על אסתר המלכה שהייתה בעלת מידות של חסד) דקדק עמו כחוט השערה – (מקפיד על כל עניין ודבר) חוט השני – (רעיון מרכָּזי ורָצוף המופיע לאורך יצירה ספרותית) מחוט ועד שרוך נעל – (כל רכושו של אדם, מהדבר הפשוט ביותר ועד החשוב ביותר) מושך בחוטים – (משפיע בסתר על מעשיהם של אחרים) החוט המשולש לא במהרה יינתק – (לקבוצת אנשים יש כוח רב) מחט משחלת רקמה סריגה אריגה אמנות סיבים תיל technology/single-yarn חוט, באתר אנציקלופדיה בריטניקה (באנגלית) Martin Hardingham, Mary Anne Sanders, Fiona Roxburgh (ע), Man-Made Fibers, The Fabric Catalog, 1978, New York: WALLABY, 1978, עמ' 114, ISBN 0-671-79061-7. (באנגלית) מרי פבזנר, ליזט קרסוצקי, רותי שמעוני (ע), חומרי גלם עשויים בידי אדם, פרקים בחומרי טקסטיל, רביעית, תל אביב: אורט ישראל – המרכז הפדגוגי, 1994, עמ' 71. (בעברית)
עלם

האם התכוונתם ל... עלם - עמותה לנוער במצבי סיכון – עמותה לנוער במצבי סיכון עלם סגד – כינויו של פאסילידס, קיסר אתיופיה עלם סגד השני – כינויו של ייאסו השני, קיסר אתיופיה התבגרות – עלומים, נוער אישים: יוסף טוב עלם – פוסק שהיה מהבולטים שבחכמי צרפת במאה ה-11 יוסף טוב עלם (ספרדי) – חכם ספרדי מהמאה ה-14 עולם עילם (פירושונים) עלמה
בחירות 2001

האם התכוונתם ל... הבחירות הכלליות באוגנדה 2001 הבחירות הכלליות בבריטניה 2001 הבחירות המיוחדות לראשות הממשלה - 2001 הבחירות לנשיאות איראן, 2001 (אנ')
אוסאנאס, קיסר אקסום

אוסאנאס היה קיסר אקסום (שנת 325 - 320 לערך). מאנרו-האי סבור כי "מאוד סביר" שהמלך אוסאנאס הוא מי שקיבל את אדיאסיוס ופרומנטיוס מלך זה נקרא במסורת האתיופית "אלה אלאדה" או "אלה אמידה". "אלה אלאדה" הוא שם הכתרה, אם כי "אוסאנאס" הוא השם שמופיע על מטבעותיו. W.R.O. Hahn, במסגרת מחקר שפורסם בשנת 1983, מזהה את אוסאנאס עם סאמבראוטאס (אשר ידוע רק מכתובת שנמצאה בדקי מהרי שבאריתריאה). אם זה נכון, זה נותן לאוסאנאס לפחות 27 שנות שלטון. מטבעות עם שם זה נמצאו בסוף שנות התשעים באתרים ארכאולוגיים בהודו. מדיה וקבצים בנושא אוסאנאס, קיסר אקסום בוויקישיתוף S. C. Munro-Hay, Aksum: An African Civilization of Late Antiquity (Edinburgh: University Press, 1991), p.77. (Online text.) . As cited in Munro-Hay Excavations at Axum (London: British Institute in Eastern Africa, 1989), p. 22. Details in Paul B. Henze, Layers of Time: A History of Ethiopia (New York: Palgrave, 2000), p. 31 n.18. . ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
ג'בל חלאל

ג'בל חלאל (מכונה לעיתים גם הלאל או הילאל, בערבית: جبل الحلال) הוא הר בצפון סיני הנמצא כ-30 קילומטרים מערבית לקוסיימה. כמו הרי הנגב המרכזי והרי צפון סיני, ההר הוא תוצאה של מערכת קימוט שכיוונה הכללי הוא: דרום מערב – צפון מזרח. בדומה לרכסי מרכז הנגב, בנוי ההר מסלעי גיר ואבן חול. בהר מצוי מכתש הדומה במבנהו למכתשי הנגב. שיאו של ההר מתנשא לגובה 892 מטר. מפנהו הצפוני של ההר מתנקז לוואדי אל-עריש למעבר הנקרא מעבר הדייקה (א-דייג'ה בערבית פירושו מיצר). הבדווים באזור הם ממטות השבטים תראבין ותיאהא. באזור ההר נמצאים מספר עצי ערער אדום שגילם נאמד ב-865 שנה והצמח אזובית סיני שהוא אנדמי לאזור ההר וטווח התפוצה שלו הוא 25 קילומטרים רבועים בלבד. מספר חוקרים הציעו לזהות את ג'בל חלאל כהר סיני המקראי. מיקום ההר מתאים לדעתם לתאוריות של "המסלול הצפוני" של יציאת מצרים. בחירתו נבעה מסמיכותו היחסית לעין קודיראת ולעין קדיס שחלק מהחוקרים זיהו עם קדש ברנע המקראית. מושל סיני הבריטי בשנות ה-30 של המאה ה-20, מייג'ור קלוד ג'רוויס התבסס גם על שם ההר שפירושו בערבית: "מותר" ובהקשר של הקרבת קורבנות "קדוש וחוקי". גם יוחנן אהרוני הציע לזהות את הר סיני בג'בל חלאל. גם הרבי מליובאוויטש זיהה את המקום כהר סיני (וכן סבר כשיטת 'המסלול הצפוני' הנ"ל). הביקורת על זיהויו כהר סיני טוענת כי הממצאים הארכאולוגיים שנתגלו באזור ההר הם מתקופת האבן ומהתקופה הרומית-ביזנטית ושתי תקופות אלו אינן תואמות את התיארוך המקובל ליציאת מצרים. ב-25 בנובמבר 1975 התרסק על ההר מטוס חיל האוויר הישראלי מסוג C-130 הרקולס שהשתייך לטייסת 131 וכל 20 החיילים ואנשי הצוות שהיו עליו נספו. ב-2005 התפרסמו ידיעות כי אזור ההר היה מקום מסתור לאנשי ארגונים הקשורים לאל-קאעידה שביצעו פיגועי טרור בטאבה ובראס א-שטן באוקטובר 2004 ופיגועים בשארם א-שייח' ב-2005. מנשה הראל, מסעי סיני, עמ' 11, הוצאת עם עובד, 1968 יצחק ביילי, "הגישות הפוליטיות של בדואיי סיני 1967-1977", [1] אבינעם דנין, מצגת: "צמחים אוהבי לחות ששרדו בתנאי מדבר (רליקטים)", [2] [מהדורה חלקית: http://www.teshura.com/teshurapdf/%D7%AA%D7%A9%D7%95%D7%A8%D7%94%20%D7%92%D7%A8%D7%99%D7%A0%D7%A4%D7%9C%D7%93%20-%20%D7%91%D7%95%D7%A8%D7%92%D7%9F.%20%D7%99%27%27%D7%90%20%D7%A1%D7%99%D7%95%D7%9F%20%D7%AA%D7%A9%D7%A4%27%27%D7%93.pdf#page=190 הספרייה לחגים ומועדים], פתח-תקוה, ארץ הקודש: אנכ"י - מכון למחקר תורני, עיון, פענוח והוצאה לאור מכתבי וכתבי־יד־קודש כ"ק אדמו"ר רבי מנחם מענדל שניאורסאהן מליובאוויטש זי"ע, תשפ"ד (2024 למניינם), עמ' 190 (25 בקובץ המצורף) [מהדורה חלקית: http://www.teshura.com/teshurapdf/%D7%AA%D7%A9%D7%95%D7%A8%D7%94%20%D7%92%D7%A8%D7%99%D7%A0%D7%A4%D7%9C%D7%93%20-%20%D7%91%D7%95%D7%A8%D7%92%D7%9F.%20%D7%99%27%27%D7%90%20%D7%A1%D7%99%D7%95%D7%9F%20%D7%AA%D7%A9%D7%A4%27%27%D7%93.pdf#page=194 הספרייה לחגים ומועדים], פתח-תקוה, ארץ הקודש: אנכ"י - מכון למחקר תורני, עיון, פענוח והוצאה לאור מכתבי וכתבי־יד־קודש כ"ק אדמו"ר רבי מנחם מענדל שניאורסאהן מליובאוויטש זי"ע, תשפ"ד (2024 למניינם), עמ' 194 (29 בקובץ המצורף) ערן בלכר ואלעזר בן–לולו, ‏בגלל התאונה ההיא, באתר חיל האוויר הישראלי, 28.12.2005
סטופ מושן

סטופ מושן (מאנגלית: Stop Motion) היא טכניקת אנימציה אשר מאפשרת ליצור אשליה שבה נראה כי אובייקט פיזי נע בכוחות עצמו. סצנה של סרט אנימציית סטופ מושן מצולמת בעזרת מצלמת סטילס אשר מצלמת אוסף של תמונות בודדות כאשר כל תמונה היא פריים בודד בסרט. בין פריים לזה שאחריו, האובייקטים בסצנה מוזזים מעט באופן ידני - דבר אשר יוצר אשליית תנועה כאשר לאחר מכן הפריימים הללו יוקרנו ברצף במהירות רגילה (24 עד 30 פריימים בשנייה). סגנונות דומיננטיים באנימציית הסטופ מושן: הנפשה של דמויות שנבנו במיוחד לצורך הסרט, בעיקר מחימר או פימו (טכניקה המכונה באנגלית "claymation"). לדמויות וחפצים אלה יכולה להיות יכולת תנועה כמו לבובות. אנימציה בפלסטלינה - בניגוד להנפשה של חפצים קשיחים, יכולת התנועה של הפלסטלינה רבה. הנפשה של חפצים קיימים. הנפשה של דמויות אנושיות. במשך השנים, בעזרת טכניקת הסטופ מושן הופקו סרטים קצרים, קליפים, סרטי טלוויזיה וסרטי קולנוע רבים. סרטי הסטופ מושן המורכבים יותר מבחינה טכנית מופקים על ידי צוות גדול של אנימטורים על מנת להסריט שניות או דקות בודדות של סרט בכל יום צילומים. הסרטים "הסיוט שלפני חג המולד" (1993) ו"חתונת הרפאים" (2005) (שתי הפקות של טים ברטון), "מרד התרנגולים" ו"וולאס וגרומיט והארנב הקטלני" (שתי הפקות של ניק פארק) ו-"9.99$" (2009) נחשבים למורכבים מבחינה טכנית. באמצעות טכניקת סטופ מושן ניתן לבצע אפקטים מיוחדים בסרטים. אחת מיצירות המופת בתחום זה היא הסרט "קינג קונג" (1933). כמו כן, הסרט הקצר "שכנים" מ-1952 של הבמאי הקנדי נורמן מקלארן הוא אחת מהדוגמאות המפורסמות לשימוש בטכניקה. דוגמאות לסרטי קולנוע אשר הופקו בעשורים האחרונים והשתמשו בטכניקת סטופ מושן כוללות בין היתר את הסרטים מלחמת הכוכבים, אינדיאנה ג'ונס ושליחות קטלנית. דוגמאות לסדרות טלוויזיה אשר כוללות שימוש בטכניקת סטופ מושן הן Celebrity Deathmatch ואגדות המלך שלמה. הסדרה סאות'פארק נוצרה בתחילתה על ידי סטופ מושן של גזרי נייר. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא כבר לא נכון כיום. סטופ מושן היא לכאורה טכניקת אנימציה פרימיטיבית ביחס לאנימציה ממוחשבת ומצריכה שימוש באובייקטים אמיתיים על פני מודלים ממוחשבים. יחד עם זאת, לאנימציית סטופ מושן יש מראה ייחודי וריאליסטי שמבדל אותה מאנימציה ממוחשבת. בנוסף לכך, עלות הפקת סרט סטופ מושן קטנה מהפקת אנימציה ממוחשבת ולפיכך מתאימה ליוצרים בעלי תקציב נמוך. הודות לקלות היחסית של הפקת סרטון סטופ מושן בעידן הדיגיטלי, יוצרים רבים פוסעים צעדים ראשונים בתעשיית הקולנוע דרך סטופ מושן. לצורך הפקת סטופ מושן נדרשת תשתית פיזית בסיסית הכוללת מצלמה דיגיטלית על חצובה, תאורה מלאכותית, משטח עבודה, רקעים ודמויות. בנוסף יש צורך בתוכנת עריכה כדי לחבר את אוסף התמונות לכדי סרט. תוכנות עריכה נפוצות הן יוצר סרטים של חלונות, Dragonframe, פרימייר ואפטר אפקטס לצורך הוספת אפקטים בשלב גמר-הפקה. היוצר הישראלי אורן לביא יצר בשנת 2009 קליפ סטופ מושן של השיר שלו "Her Morning Elegance" אשר זכה לפופולריות רבה וכ-32 מיליון צפיות נכון לאוקטובר 2017. הסרטון היה מועמד לפרס גראמי בקטגוריה של קליפים קצרים לשנת 2010. במאי סטופ מושן: ניק פארק טים ברטון ארט קלוקי רוני אורן הנרי סליק מדיה וקבצים בנושא סטופ מושן בוויקישיתוף מדריך להפקת סטופ מושן Her Morning Elegance, סרטון באתר יוטיוב (אורך: 3:36) *
נוסבאום

נוסבאום (Nussbaum) הוא שם משפחה שמקורו בגרמנית ומשמעותו עץ אגוז האם התכוונתם ל... אבי נוסבאום – בדרן ישראלי נוסבאום וגולדשטיין – תוכנית מציאות בהנחיית נוסבאום ושי גולדשטיין איתי נוסבאום – פסנתרן יהודי-קזחסטני שיחק בסרט בוראט בתור הבן של אזאמט אלון נוסבאום – כדורגלן ישראלי פולני ששיחק בהפועל תל אביב דורותי נוסבאום – אתלטית יהודית-אמריקאית יעקב נוסבאום – צייר יהודי, יליד גרמניה, מאסכולת האימפרסיוניזם הגרמני לורין נוסבאום – בלשנית וסופרת יהודייה ילידת גרמניה מרתה נוסבאום – פילוסופית אמריקנית משה נוסבאום – עיתונאי ישראלי עמיר נוסבאום – כדורגלן ישראלי פליקס נוסבאום – צייר יהודי-גרמני בית פליקס נוסבאום – מוזיאון לאמנות באוסנבריק, גרמניה
דאוס

דאוס (בכתיב לועזי: Deus) הוא המילה הלטינית לאל. האם התכוונתם ל... דאוס (אל) (באנגלית: Dyeus) - אל הודו-אירופי קדום אגנוס דאי (Agnus Dei - "שה האל") - מונח לטיני המתייחס לישו אופוס דאי - מסירות לעבודת האל (Opus Dei), מושג המשמש את הנזורה הנוצרית אופוס דאי (Opus Dei - "עבודת האל") - ארגון קתולי נאו-אורתודוקסי שנוסד ב-1928, לקח את שמו מסעיף עבודת האל בתקנון הנזורה של בנדיקטוס אברהם דאוס – מלחין ישראלי יליד גרמניה תרבות פופולרית: דאוס (להקה) (נכתב dEUS) - להקת רוק בלגית דאוס (סדרת טלוויזיה) – סדרת מתח ישראלית, העוסקת בעולם ההאקרים, המחשבים והרשת דאוס אקס – משחק תפקידים ממוחשב המתרחש בעולם סייברפאנק דאוס אקס מכינה (Deus ex machina - "אל מתוך מכונה") - מונח לטיני המשמש לתיאור מצב בסיפור או דרמה, בו הכותב מכניס לעלילה גורם נוסף, שאינו נובע מהשרשרת הסיבתית העלילתית, על מנת לפתור בעיות עלילתיות
סולומון אש

סולומון אָש (באנגלית: Solomon Eliot Asch; ‏14 בספטמבר 1907 – 20 בפברואר 1996) היה פסיכולוג יהודי-אמריקאי מחלוצי הפסיכולוגיה החברתית, מאסכולת הגשטלט, לפיה השלם גדול מסך חלקיו וכי יש להסתכל על מעשים חברתיים במונחים של הסביבה שלהם. אש קבע: "יש להבין את מרבית המעשים החברתיים בסביבה שלהם, ולאבד משמעות אם הם מבודדים. אין טעות בחשיבה על עובדות חברתיות חמורה יותר מהכישלון לראות את מקומם ותפקודם". אש התעניין בפסיכולוגיית הגשטלט לאחר שנפגש ועבד בצמוד עם יועצו באוניברסיטת קולומביה, מקס ורטהיימר, ממייסדי פסיכולוגיית הגשטלט. אש נולד למשפחה יהודית בוורשה שבפולין, וגדל בלוביץ'. בשנת 1920 היגר עם משפחתו לארצות הברית, והמשפחה השתכנה בשכונת לואר איסט סייד של ניו יורק. למד בבית ספר תיכון המסונף לסיטי קולג' של ניו יורק, ובהמשך למד ספרות ומדעים בסיטי קולג' של ניו יורק, ובגיל 21 קיבל תואר ראשון. בשנת 1930 קיבל תואר שני מאוניברסיטת קולומביה ובשנת 1932 קיבל שם תואר דוקטור. החל את קריירת ההוראה שלו בברוקלין קולג'. בשנת 1947 עבר למחלקה לפסיכולוגיה במכללת סווארת'מור בפנסילבניה, וכיהן שם כפרופסור במשך 19 שנים. במהלך תקופה זו, בשנים 1958–1960, נמנה עם סגל המכון למחקר מתקדם בפרינסטון. סטנלי מילגרם היה עוזר מחקר שלו שם. ב-1966 עבר אש לאוניברסיטת ראטגרס, והקים בה את המכון למחקר קוגניטיבי. ב-1972 עבר לאוניברסיטת פנסילבניה, ובה היה פרופסור לפסיכולוגיה עד לפרישתו לגמלאות, והמשיך שם כפרופסור אמריטוס עד לפטירתו. שימש גם כפרופסור אורח באוניברסיטת הרווארד וב-MIT. בשנת 1965 נבחר לחבר האקדמיה האמריקאית לאמנויות ולמדעים. בשנת 1930 נישא לפלורנס מילר ובשנת 1937 הביאו לעולם את בנם היחיד פיטר, שבבגרותו היה פרופסור לכלכלה באוניברסיטת ראטגרס, ונפטר בגיל 52, עוד בחיי הוריו. אש נפטר ב-20 בפברואר 1996 בגיל 88 בביתו בהאוורפורד, פנסילבניה. אש התפרסם בשנות ה-50 של המאה ה-20, בעקבות ניסוי הקונפורמיות שהראה כי ללחץ חברתי ישנה השפעה חזקה על היחיד, כזו שיכולה להשפיע על אמונותיו והתנהגותו, גם כאשר ברור כי הקבוצה טועה. המשתתפים התבקשו לזהות את אורך הקו הנכון מתוך שלוש אפשרויות, בעוד שיתר המשתתפים, שהיו חלק מהניסוי, נתנו במכוון תשובות שגויות. תוצאות הניסוי הראו שכ-75% מהמשתתפים נטו להיכנע ללחץ החברתי לפחות פעם אחת, ובכך להצביע באופן שגוי, למרות שידעו את התשובה הנכונה. אש חקר כיצד אנשים יוצרים רשמים על אחרים וגילה שמאפיינים מסוימים, כמו "חם" ו"קר", משפיעים משמעותית על התפיסה הכללית של האדם. הוא גם מצא שהסדר שבו מוצגים המאפיינים משפיע על הרושם שנוצר, ושמשמעות התכונות משתנה בהתאם להקשר שבו הן מופיעות. במחקר שערך הוא הוכיח את אפקט הראשוניות: בניסוי הוצגו תכונות של אדם מסוים לשתי קבוצות בסדר ישר והפוך; הוכח שהקבוצה של האנשים שראו את התכונות השליליות קודם תפסו את האדם בצורה שלילית יותר, בעוד אלה שראו את התכונות החיוביות קודם תפסו אותו בצורה חיובית. אש השפיע במחקרו הן על תחום הפסיכולוגיה הקוגניטיבית, והן על הפסיכולוגיה החברתית, ובפרט על סטנלי מילגרם. ניסוי הציות של מילגרם הוא אחד מהידועים בפסיכולוגיה, מחקר זה נוצר בהשראת ישירה של אש, שהנחה את הדוקטורט של מילגרם באוניברסיטת הרווארד. מונחים בפסיכולוגיה חברתית ניסוי הכלא של סטנפורד הניסוי של מילגרם מדיה וקבצים בנושא סולומון אש בוויקישיתוף Solomon Asch New World Encyclopedia סולומון אש, באתר אנציקלופדיה בריטניקה (באנגלית) Death of Solomon Asch, Almanac, University of Pennsylvania David Stout, Solomon Asch Is Dead at 88; A Leading Social Psychologist, New York Times, February 29, 1996
קינטו קאטו

קינטו קאטו (בלוגנדה: Kintu Kato) היה הקבקה הראשון של ממלכת בוגנדה. קינטו הקים את ממלכת בוגנדה כאשר השתלט על ארבעה שבטים שחיו באזור. כדי לסמל את ניצחונו על כל שבט, הוא נהג לישון בביתו של ראש השבט הנכבש. על פי המסורת לאחר ניצחונו על בֵמבה (Bemba) ובני שבטו, ישן קינטו בבית הנקרא בוגנדה. בעקבות זאת נקרא השטח בו הוא שלט אחר כך "בוגנדה". קינטו קאטו בחר בשמו כדי לקשר בינו לבין האגדה על קינטו, האדם הראשון על פני כדור הארץ, לפי המסורת של הבגנדה. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלקטרופורציה

אלקטרופורציה היא שיטה פיזיקלית להכנסת חומרים לתוך תאים. שיטה זו היא עליה חדה במוליכות החשמלית וכן עלייה בחדירות קרום התא. התופעות הנ"ל נגרמות בעקבות שדה חשמלי חיצוני, הגורם ליצירת נקבוביות בקרום התא שדרכן יכול חומר (דוגמת: DNA או חומר המשנה את תפקוד התא). בשיטה זו משתמשים לרוב בתחום ההנדסה הגנטית. הנקבוביות מתהוות כשהמתח החשמלי לאורך קרום התא מגיע לנקודת השיא מבלי לגרום לפירוקו של הקרום. במידה ומשך הזמן וחוזק השדה החשמלי נבחרו היטב; הנקבוביות יסגרו לאחר פרק זמן קצר, שבמהלכו יוכלו חומרים מחוץ לתא אפשרות להיכנס לתוכו. למרות זאת, חשיפה מוגזמת של תאים חיים לשדות חשמליים יכולה לגרום לאפופטוזה ו\או נקרוזה – תהליכים שיביאו למות התא. אלקטרופורציה בלתי הפיכה ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.